คือว่าพึ่งเริ่มกินยาคุมกำเนิดแผงแรกแบบ 21 เม็ด กินวันที่ 3 ของประจำเดือนมา และมีเพศสัมพันธ์แบบหลั่งในหลายรอบหลังจากกินยามาแล้ว 6 วัน จะมีโอกาสท้องมั้ยคะ กังวลเพราะว่าด้วยความพึ่งกินยาครั้งแรกค่ะ ขอบค่ะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นถ้าได้เริ่มภายใน 5 วันแรกของการมีประจำเดือน มีเพศสัมพันธ์ได้เลย โอกาสตั้งครรภ์มีน้อยมากๆ สำคัญก็คือการกินยาต่อเนื่องไปจนครบแผง หลังจากนั้นเว้น 7 วันซึ่งจะเป็นช่วงที่ประจำเดือนมา พอครบ 7 วัน ให้กินยาแผงต่อไปทันที